หลายคนน่าจะมีโอกาสได้รู้จักกับ Jones' Salad ร้านสลัดที่เริ่มจากความต้องการของคุณลุงโจนส์ที่อยากให้ทุกคนรักในการทานผัก ด้วยการร่วมกันคิดค้นน้ำสลัดอร่อยๆกับคุณภรรยาชาวไทยไว้ให้ทานคู่กับผักสลัดสดๆกรอบๆค่ะ

-บรรยากาศ-
ตัวร้านโดดเด่นด้วยโครงสร้างหลักของทางร้านที่เป็นสีน้ำตาลไม้ๆ ออกแนวพื้นที่ในสวนผัก มีป้ายชื่อร้านเป็นสีเหลืองและขาวตัดขอบเขียว ทางร้านจะแบ่งโซนสั่งอาหาร เตรียมอาหาร และรับอาหารค่ะ

-เมนู-
สลัดหลายเมนูค่ะ

-เมนูที่ทาน-
ร้านนี้เคยซื้อให้คุณพ่อทานเป็นแบบสลัดวาซาบิค่ะ ไม่ได้ชิม แต่เห็นว่าผักดูใหม่ สด และกรอบดี คราวนี้เลยซื้อมาชิมบ้าง โดยขอทานเป็น “ซีซ่าร์สลัด” (Size M ราคา 89 บาท) ทางร้านจะบรรจุผักใบเขียวกรอบๆ และมะเขือเทศลูกเล็กหั่นครึ่งโรยชีสไว้ในกล่องพลาสติกสีขาวที่มีสติ๊กเกอร์ของลุงโจนส์แปะอยู่ มีขนมปังกรอบ เบค่อนกรอบ และน้ำสลัดบรรจุในกระปุกพลาสติกไว้ในกล่องด้วย

ตัวผักของทางร้านมีประมาณ 2-3 อย่าง สดและกรอบดี ขนาดแบ่งไว้ทาน 2 วัน ยังกรอบอยู่เลย ขนมปังและเบค่อนก็ดีค่ะ กรอบๆ หอมๆ ไม่มีกลิ่นหืน น้ำสลัดรสออกเค็มๆ หอมชีส และหอมพริกไทยนิดๆ เราว่าโดยรวมโอเคเลยค่ะ แต่รสอาจเค็มไปหน่อย

-บริการ-
พนักงานยิ้มแย้ม เรายืนเลือกเมนูอยู่ซักพักก็ไม่ได้เร่งอะไรค่ะ บริการมาตรฐาน

-การเดินทาง- 
ร้านอยู่ชั้นใต้ดิน B1 ของจามจุรีแสควร์ ติดกับทางที่จะลงไปสถานีรถไฟฟ้าใต้ดินสามย่านค่ะ

-ที่จอดรถ- 
อาคารจอดรถของจามจุรีแสควร์

KiMCHi WaSaBi